alexandrainst/scandi-wiki huggingface dataset:
Johan Friedrich Schwabe

Johan Friedrich Schwabe (født 13. februar 1749 på Sakslund i Stange, død 2. september 1821 på Rør i Ringsaker) var en norsk embedsmann. Han var den første inspektøren for Nordgrønland og den siste lagmannen på Opplandene.

Liv
Han var sønn av sorenskriver over Hedmarken Hans Henrik Schwabe (1713–1776) og Rebekka Hof. Fra 1752 til 1759 eide faren gården Sakslund i Stange. Forholdet mellom foreldrene var dårlig. Til slutt ble de skilt og den unge Johan Fredrik fulgte med moren. På hennes bekostning fikk han undervisning ved Odense katedralskole. I 1766 tok han examen artium og tok deretter anneneksamen ved Københavns Universitet. Deretter reiste han tilbake til Norge og var kontorist og senere edsvoren fullmektig hos forskjellige sorenskrivere i omkring åtte år. Først i 1776 kunne han ta danskspråklig juridisk eksamen ved universitetet. Han ble dermed examinatus juris.

Tilbake i Norge ble Schwabe assistent hos sin far og etter dennes død konstituert som hans etterfølger i Hedmarken sorenskriveri. Han fikk imidlertid ingen utnevnelse til sorenskriver da embetet ble delt i Nordre og Søndre Hedmarken sorenskriverier i 1777, og måtte reise tilbake til København for å søke embete (sollisitere). Først i 1779 fikk han et embete som kongelig inspektør på Grønland. Han skulle holde oppsyn med forholdene på Grønland for den danske regjeringen, særlig handelen og hvalfangsten.

På Grønland opprettet Schwabe en «Hjelpekasse for trengende Grønlendere», som ved hans tilbakereise hadde en kapital av 3122 riksdaler. Han gikk også inn for å modernisere hvalfangsten, som da ble drevet med grønlandske konebåter. Høsten 1785 måtte han utføre tiltak for å begrense spredningen av en pest som var brutt ut. I 1786 kunne han vendte tilbake til Danmark etter en besværlig reise.

I København ble han i 1788 utenevnt til medlem av den grønlandske handelskommisjonen. Men da hadde han allerede søkt om det ledige embetet som lagmann på Opplandene. Han ble utnevnt til lagmann 11. januar 1788, men måtte inntil videre la embetet bestyre av kanselliråd Jens Grømbach Wessel, fordi han var bundet av arbeidet i den grønlandske handelskommisjonen. Først i 1789 kunne han flytte til Opplandene, hvor han tok bolig på lagmannsgården Rør i Ringsaker. Schwabe beholdt embetet til 1797, da lagstolene ble opphevet ved omleggingen av domstolene etter forordningen av 11. august samme år. Han fikk en pensjon på 1000 riksdaler, og kjøpte lagmannsgården Rør av staten for 5400 riksdaler.

Med sin kone Birgitha eller Berthe Henrichsdatter Larsen fikk han seks barn. I året 1800 ble han skilt, mot å betale henne 100 riksdaler i året. Datteren Margrethe Marie ble gift med sogneprest Hans Heyerdahl, mens datteren Rebekka ble gift med prosten Bull i Nes. Sønnen Christian Schwabe deltok i almuebevæpningen på Opplandene under krigen med Sverige og ble senere prokurator. Schwabe hadde også en pleiesønn, Johan Fredrik Jørgensen Schwabe, som ble sogneprest i Rennebu.

Kilder 
 Familien Valeurs hjemmeside
 

Norske embets- og tjenestemenn
Inspektører for Grønland
Norske lagmenn
Personer fra Stange kommune
Fødsler i 1749
Dødsfall i 1821
Charlotte Perrelli

Charlotte Perrelli (født Nilsson; 7. oktober 1974 i Hovmantorp i Kronobergs län) er en svensk danseband- og popsanger som vant Eurovision Song Contest 1999 med låten «Take Me to Your Heaven».

Siden da har Perrelli opptrådt i en rekke programmer i Sverige. Hun deltok også i oppladningsprogrammene foran Eurovision Song Contest. Blant annet som Sveriges panelmedlem i 2007 sammen med Thomas Lundin, Per Sundnes, Eiríkur Hauksson og Adam Duvå Hall. Perrelli var medlem av dette panelet i 2005 og 2007.

Den 15. mars 2008 vant hun Melodifestivalen og representerte Sverige i Eurovision Song Contest 2008 med sangen «Hero» i Beograd, hvor hun endte på 18. pass.

Diskografi 
 Album
 1999 – Charlotte
 2001 – Miss Jealousy
 2004 – Gone Too Long
 2006 – I din röst
 2008 – Hero
 2008 – Rimfrostjul
 2012 – The Girl
 2013 – Min barndoms jul
 2017 – Mitt liv

 Singler (utvalg)
 1999 – «Tusen och en natt»
 1999 – «I Write You a Love Song»
 2000 – «Damn You»
 2001 – «You Got Me Going Crazy»
 2001 – «Miss Jealousy»
 2003 – «Broken Heart»
 2006 – «Million Miles Away»
 2006 – «I din röst» (promo)
 2007 – «Jag är tillbaks»
 2008 – «Hero»
 2008 – «Bullet»
 2008 – «Addicted»
 2009 – «Have Yourself a Merry Christmas» (med Ole Edvard Antonsen)
 2010 – «Mitt livs gemål» (med Magnus Carlsson)
 2012 – «The Girl»
 2012 – «Little Braveheart» (med Kate Ryan)
 2012 – «Not Just Tonight»
 2012 – «Don't Cry for Me Argentina»
 2013 – «Nu är julen här igen»
 2015 – «Bröllopsvalsen»
 2016 – «Här står jag»
 2016 – «Höstens sista blomma»
 2017 – «Mitt liv»

Referanser

Eksterne lenker 
 
 
 
 
 Offisiell YouTube-profil

Svenske sangere
Vinnere av Eurovision Song Contest
Deltakere i Eurovision Song Contest 2008
Deltakere i Melodifestivalen
Personer fra Lessebo kommun
Raffaele Palladino

Raffaele Palladino (født 17. april 1984) er en italiensk fotballspiller som er klubbløs.

Han spilte inntil sommeren 2008 for Serie-A klubben Juventus. Han fikk sin seriedebut for Juventus den 27. august 2005.

Referanser

Eksterne lenker 
 

Italienske fotballspillere
Fotballspillere for Juventus FC
Fotballspillere for Salernitana Calcio 1919
Fotballspillere for AS Livorno Calcio
Fotballspillere for Genoa CFC
Personer fra Storbyområdet Napoli
Direktøren for det hele

Direktøren for det hele er en  dansk komediefilm fra 2006, skrevet og regissert av Lars von Trier.

Handling 
Da Ravn startet sitt IT firma oppfant han en direktør for å ta de store og ubehagelige beslutninger, men en dag, da han skal selge firmaet til noen islendinger insistere de på å møte direktøren. Så Ravn leier en ikke særlig suksessfull skuespiller, Kristoffer, til å spille Direktøren for det hele. Siden Ravn selv har latet som om at han var direktøren ved å sende mailer til de ansatte har de alle sammen ting å gjøre opp med ham...

Regler 
Kamerainnstillinger og -bevegelser er datastyrt, et estetisk prinsipp regissøren kaller automavision.

Mottakelse 
Lunkne anmeldelser og et beskjedent billettsalg i Danmark ble avløst av ros fra anmelderne i blant annet Frankrike og USA og stor publikumsinteresse i blant annet Italia og Norge.

Dagbladet, Norge
New York Times, USA
Le Monde, Frankrike
FilmJournal, UK

Rolleliste

Referanser

Eksterne lenker 
 

Danske filmkomedier
Filmer fra 2006
Filmer regissert av Lars von Trier
Danskspråklige filmer
Thomas Ryjord

Thomas Ryjord (født 15. september 1978 i Trondheim) er en norsk musiker. 

Ryjord spilte gitar i Johndoe fra 1997 til 1999. Han spilte gitar i hardcorebandet RIFU fra 2000-2002. I 2002 etablerte han hardcorebandet Desperado, hvor han var vokalist og frontfigur fram til at bandet la opp i 2007. Vinteren 2015 ble han annonsert som nytt medlem i Trondheimsbaserte Døden, et band som består av medlemmer fra Desperado, Disko Violente, The Reilly Express og Black Moon Circle.

I 2002 etablerte han Dead Letter Records som til nå har gitt ut et tjuetalls utgivelser med artister som Silence The Foe, Youthpictures of Florence Henderson, IOU, Johndoe, Desperado, Rest of My Life, sist registrerte utgivelse med Oslobandet Accidents Never Happen i april 2009. 

I perioden 2006-2008 var han festivalsjef for Storåsfestivalen, og han var bookingansvarlig for samme festival i tidsrommet 2005-2009. I 2006 etablerte han bookingbyrået Storås Artist A/S, som nå har skiftet navn til Polar Artist A/S. I 2011 etablerte han musikkfestivalen og konferansen Trondheim Calling hvor han jobber som festivalsjef. Han er også manager for den norske popgruppa Team Me.

Eksterne lenker 
 Byavisa: Bandsøk under radaren
 Ballade: Et rop fra trøndelag 
 Adressa: Bråkmakeren
 Ballade: Rastløse desperadoer gjør det sjæl

Norske gitarister
Personer fra Trondheim kommune
Fødsler i 1978
Platåberg

Platåberg, også kalt flatberg, tavlefjell og taffelberg, er fjell med flat overflate og bratte sider. Fjelltypen skildrer en viss type berggrunnsmorfologi framkommet gjennom at diabas i den geologiske tidsperioden perm la seg som et dekke mellom ulike deler av den paleozoiske lagoppbygningen. Slik ble den underliggende berggrunnen hindret i å erodere i de påfølgende årmillionene. Det geologiske begrepet er på norsk og svensk platåberg.

Kjente platåberg i Norge er Ekeberg i Oslo og Platåberget på Svalbard. Taffelfjellet sør for Cape Town i Sør-Afrika er en populær turistattraksjon. 

Denne typen landform har flere navn, for eksempel:
 Butte (i Amerika)
 Mesa (i Amerika)
 Tepui (i Sør-Amerika)
 Tuya

Referanser 

Geologi
Erling Enger

Erling Enger (født 17. mai 1899 Fåberg (Lillehammer), Oppland, død 12. februar 1990 i Oslo) var en norsk kunstmaler og blir ofte kalt humoristen i norsk malerkunst. Han fikk kunstutdannelse ved Statens håndverks- og kunstindustriskole og Statens kunstakademi i Oslo. Under påvirkning fra blant annet tysk ekspresjonisme lagde han en mengde fargerike malerier med motiver fra hjemkommunen Enebakk.

Nasjonalgalleriet har flere av hans fremstillinger fra Enebakk, deriblant Landskap, Enebakk fra 1943, I Skogen fra 1944, Vinter, Enebakk fra 1961 og Måneskinn fra 1947. Et av hovedverkene fra Enebakk er Gammel gård, som viser tunet på Børter gård med Ragnhild Jølsens gjenferd som et symbol på bygdas kulturelle arv.

Priser (utvalg) 
 1969 – Ulrik Hendriksens minnestipend

Referanser

Eksterne lenker 
 Enebakk kommune om Erling Enger
 Storebrands malerier av Erling Enger
 Erling Enger hos Store norske leksikon
 Erling Enger utdypning hos Store norske leksikon

Norske malere
Personer fra Enebakk kommune
Personer fra Lillehammer kommune
Tsjkalovsk

Tsjkalovsk (russisk: Чка́ловск) er en by i Nizjnij Novgorod oblast i Russland. Byen ligger ved Volgas høyre bredd, 70 km nordvest for Nizjnij Novgorod (veiavstand 95 km).  Innbyggertall: 13 400 (2005 est), 13 856 (folketelling 2002), 15 059 (folketelling 1989).

Historie 
Bosetningen har vært kjent siden 1100-tallet som Vasiljovo sloboda, oppkalt etter grunnleggeren, fyrst Vasilij Jurijevitsj, sønn av Jurij Dolgorukij. Territoriet tilhørte lenge fyrst Sjujskij, som etter hvert ble Tsar Vasilij IV av Russland.

Den berømte russiske piloten Valerij Tsjkalov ble født i Vasiljovo i 1904. I 1937 ble Vasiljovo oppkalt Tsjkalovsk etter han, og i 1955 fikk bosetningen bystatus. Størsteparten av landsbyen ble oversvømt av Gorkij-reservoaret etter byggingen av Gorkij vannkraftverk i 1955.

Referanser

Eksterne lenker 
 

Byer i Nizjnij Novgorod oblast
Byer ved Volga
Bosetninger etablert på 1100-tallet
Sjakhunja

Sjakhunja (russisk: Шахунья) er en by i Nizjnij Novgorod oblast i Russland. Byen ligger ved jernbanen Nizjnij Novgorod–Kirov, rundt 220 km nordøst for Nizjnij Novgorod. Innbyggertall: 21 724 (folketelling 2002), 22 337 (folketelling 1989).

Den ble grunnlagt som en bosetning ved jernbanestasjonen Sjakhunja, som ble åpnet i 1927. Den fikk status som arbeidsbosetning i 1938 og bystatus ble innvilget i 1943.

Referanser

Eksterne lenker 
 
 Nettsted om Sjakhunja
 Kart

Byer i Nizjnij Novgorod oblast
Bosetninger etablert i 1921
1921 i Russland
Hagtornslekta

Hagtorn (Crataegus monogyna sssp. nordica)
 Parkhagtorn (Crataegus laevigata)
 Begerhagtorn (Crataegus rhipidophylla) 
 Canadahagtorn (Crataegus flabellata) 
 Sibirhagtorn (Crataegus sanguinea)
 Rosehagtorn (Crataegus oxyacantha)

Hagtornslekta (Crataegus) er en slekt av tornete busker og trær i rosefamilien. Dette er små eller middelsstore løvtrær som bærer lappete eller håndflikete blader med tenner. Trærne har greintorner og bærer små eller mellomstore, røde bærliknende frukter om høsten. Bladene er ofte mørkere grønne på oversiden enn på undersiden, men ikke særlig framtredende hos begerhagtorn.

Hagtornartene har hvite blomster i kvaster eller flate halvskjermer på korte sideskudd. Støvbærerne er røde eller rødlige, og blomstene har ubehagelig lukt. Barken er glatt og som regel askegrå. Fruktens frø har fuglespredning. Det finnes mange hybrider og varianter, så det er krevende å artsbestemme hagtorn. Det er sikrest å artsbestemme hagtorn ved hjelp av de øre- eller hovedbladene som sitter nær fruktklasen.

Hagtorn dyrkes i hager og på kulturmark i hele det nordlige Eurasia. og har også vært ganske populær i Norge. Den kan forvilles, og bærene kan brukes som ingrediens i vin. 

I Norge blomstrer hagtorn i mai-juni.

Eksterne lenker 
 

Maleae
Tresorter
Hvite blomster
Planter formelt beskrevet av Carl von Linné
Planter formelt beskrevet i 1753
Pål Løkkeberg

Pål Løkkeberg (født 2. august 1934 i Oslo, død 29. januar 1998) var en norsk skuespiller og regissør for teater og fjernsynsfilmer. 

Hans første oppsetning var på Oslo Nye Teater i 1961 med stykket Den store Kean av Alexandre Dumas der faren var Kean.  Året efter utga han Kafkas Prosessen som kortfilm. Pål Løkkeberg gikk på filmskole i Frankrike, lot seg inspirere av Michelangelo Antonioni og Jean-Luc Godard og ble nominert til Gullbjørnen i 1967 for debutfilmen Liv (1967). I 1970 hadde hans neste kinofilm Exit premiere. Inspirasjonen fra Jean-Luc Godard og Den Franske Nye Bølge var åpenbar, spesielt i Exit.

Hans oppsetning av Gjengangere ga ham Kritikerprisen i 1972. I 1990 fikk han Amandaprisen for beste dramatiske fjernsyns-produksjon for Canto Libre som ble laget for Fjernsynsteatret i 1989. Løkkeberg døde av kreft i 1998.  Hans siste teaterproduksjon var forestillingen Kunst på Nationaltheatret, som hadde premiere i 1997.

Han var sønn av skuespillerne Rønnaug Alten (1910–2001) og Georg Løkkeberg (1909–1986). Under andre verdenskrig flyktet familien til Sverige. Han var gift med Vibeke Løkkeberg (født 1945), som debuterte som skuespiller i hans film Liv (1967) og også spilte i Exit (1970). Løkkeberg var senere gift med skuespilleren Liv Bernhoft Osa (født 1957).

Referanser

Eksterne lenker 
 
 

Norske filmregissører
Norske skuespillere
Amandaprisen 1990
Personer fra Oslo
Osa (slekt)
Vyksa

Vyksa (russisk: Выкса) er en by i Nizjnij Novgorod oblast i Russland. Byen ligger ved elva Oka, rundt 160 km sørvest for Nizjnij Novgorod (veiavstand 186 km).  Innbyggertall: 61 657 (folketelling 2002), 61 149 (folketelling 1989) og  innbyggere () og dekker et areal på .

Bosetningen ble grunnlagt i 1767. Bystatus ble gitt i 1934.

Referanser

Eksterne lenker 
 
 Vyksa Stålverk

Byer i Nizjnij Novgorod oblast
Bosetninger etablert i 1767
1767 i Russland
Byer grunnlagt  i 1934
1934 i Russland
Pavlovo

Pavlovo (russisk: Па́влово), også kalt Pavlovo-na-Oke (russisk: Па́влово-на-Оке́) er en by i Nizjnij Novgorod oblast i Russland. Byen ligger ved elva Oka, rundt 70 km sørvest for Nizjnij Novgorod. Innbyggertall: 64 814 (folketelling 2002).

Pavlovo har vært kjent siden 1600-tallet som en landsby tilhørende den russiske tsar. På 1700-tallet utviklet den seg til en rik håndverks- og handelsbosetning. I 1919 fikk Pavlovo innvilget bystatus.

Pavlovo har en lang tradisjon innen metall- og mekanisk industri. En av de største virksomhetene i byen er bussfabrikken PAZ.

Referanser

Eksterne lenker 
 
  Pavlovo-na-Oke Online

Byer i Nizjnij Novgorod oblast
Bosetninger etablert i 1566
1560-årene i Russland
Byer grunnlagt i 1919
Lyskovo

Lyskovo (russisk: Лысково) er en by i Nizjnij Novgorod oblast i Russland. Byen ligger på sørsiden av Volga, rundt 75 km sørøst for Nizjnij Novgorod. Innbyggertall: 23 901 (folketelling 2002), 25 029 (folketelling 1989).

Bosetningen Lyskovo ble første gang nevnt i 1410. Den fikk bystatus i 1925.

Byen ligger ved motorveien M7 mellom (Nizjnij Novgorod og Kazan). Lyskovo har ikke jernbaneforbindelse. En ferge knytter byen til byen Makarjevo og det berømte Makarjevklosteret på nordsiden av Volga.

Eksterne lenker 
 

Byer i Nizjnij Novgorod oblast
Byer ved Volga
Bosetninger første gang omtalt i 1410
Byer grunnlagt i 1925
1925 i Russland
Christer Jensen

Christer Jensen (født 28. juni 1990) er en norsk fotballspiller som spiller for Grorud Il. I 2009-sesongen var han utlånt til Moss. Jensen fikk sin A-lagsdebut for Vålerenga i februar 2008 da han spilte en hel omgang mot Nybergsund. 

Den 27. januar 2012 ble det offentliggjort at Jensen hadde skrevet under en toårskontrakt med Hamarkameratene etter å ha prøvespilt for klubben en kortere periode. Etter å ha fullført 2012-sesongen med tre mål på 26 kamper valgte Jensen å trappe ned som fotballspiller og kom til enighet med HamKam om å kansellere kontrakten mot at han ikke kunne signere for en ny klubb på samme nivå. Senere i vintervinduet ble det klart at Jensen meldte overgang til Grorud Il som i 2013-sesongen spilte i Oddsenligaen.

Referanser

Eksterne lenker 
 Christer Jensen hos Altomfotball.no

Norske fotballspillere
Fotballspillere for Vålerenga Fotball
Fotballspillere for Moss FK
Fotballspillere for Strømmen IF
Fotballspillere for HamKam
Iolanda Balaș

Iolanda Balaș (også skrevet Jolanda Balaș og Jolán Balázs) (født 12. desember 1936 i Timișoara, død 11. mars 2016 i București) var en rumensk friidrettsutøver. Hun konkurrerte i høydehopp, og ble to ganger olympisk mester.

Balaș vant høyde under OL i Roma i 1960 og i Tokyo i 1964. Videre ble hun europamester i Stockholm i 1958 og i Beograd i 1962.

Hun flyttet verdensrekorden i høydehopp 13 ganger, var rekordholder fra 1958 til 1971, med 1,91 meter fra 1961 som beste resultat.

OL-medaljer 
 1960  Roma  -  Gull i friidrett, høydehopp damer  Romania
 1964  Tokyo  -  Gull i friidrett, høydehopp damer  Romania

Referanser

Eksterne lenker 
 
 Ungarsk side med bilde av Balaș på vei over 1,85 under OL i Roma

Rumenske høydehoppere
Deltakere for Romania under Sommer-OL 1956
Friidrettsutøvere under Sommer-OL 1956
Medaljevinnere under Sommer-OL 1960
Deltakere for Romania under Sommer-OL 1960
Friidrettsutøvere under Sommer-OL 1960
Medaljevinnere under Sommer-OL 1964
Deltakere for Romania under Sommer-OL 1964
Friidrettsutøvere under Sommer-OL 1964
Olympiske mestere for Romania
Europamestere i friidrett
Deltakere for Romania under EM i friidrett 1954
Deltakere for Romania under EM i friidrett 1958
Verdensrekordsettere i friidrett
Peter Pavels Aabel

Peter Pavels Aabel (født 19. desember 1795 på Jostedal prestegård i Sogn, død 3. juli 1869) var en norsk prest og skolemann. Han opprettet den første høyere almueskolen i Norge, i Land i Innlandet.

Liv og virke

Bakgrunn
Peter Pavels Aabel var sønn av sogneprest i Jostedal Ole Aabel (død 1852) og Christine Margarete Pavels. Han gikk på skole i Bergen, ble student i 1816 og  cand. theol. i 1821.

Prest, ordfører
Han ble i 1822 sogneprest i Jostedalen. Året etter ble han forflyttet til Sogndal, og ble i 1829 også prost i Sogn. I 1833 ble han forflyttet til Land, hvor han opprettet den første høyere almueskolen i Norge. Han var også ordfører i Nordre Land 1837-39. I 1853 ble han prost i Valdres.

Han utga noen skrifter om opplysningssaken, om skolevesenet og om måteholdssaken. Ellers skrev han i Theologisk Tidsskrift, Morgenbladet, Granskeren og Christiania-Posten.

Sommeren 1819 reiste han sammen med Johannes Flintoe og fetteren Gerhard Munthe på deres kjente tur over Hallingdal og Aurlandsdalen til Sogn.

Familie
I 1822 ble Aabel gift med Margareta Leigh, og var far til legen og dikteren Morten Andreas Leigh Aabel og teologen Oluf Andreas Aabel. Gjennom sin datter, Christine Margrethe Aabel sitt ekteskap med distriktslege i Østerdalen, Christopher Pavels Munthe, var Peter Pavels Aabel morfar til bl.a. maleren Gerhard Munthe, forfatteren og læreren Margrethe Munthe, offiseren og militærhistorikeren Carl Oscar Munthe, samt ingeniøren og slektsforskeren Hartvig Andreas Munthe. Hans oldebarn, Peter Pavels Aabel, bedre kjent som Per Aabel, hadde samme navn som ham.

Kilder
 Jens E. Kraft: Norsk Forfatter-Lexicon. 1814–1856. 1863.

Eksterne lenker
 NRK Sogn og Fjordane – fylkesleksikon

Norske lutherske prester
Ordførere i Nordre Land
Personer fra Luster kommune
Mihaly Szalai

Mihaly Szalai er en tidligere ungarsk skihopper. Han deltok i verdenscupen mellom 1985 og 1987. Han fikk imidlertid aldri den store suksessen, og hoppet for det meste i Kontinentalcupen, som er nivået under verdenscupen.

Eksterne lenker 
 

Ungarske skihoppere
Asker batteri

Asker NIKE batteri var ett av fire luftvernsanlegg rundt Oslo som var basert på rakettsystemet NIKE og utgjorde NIKE bataljonen i Norge. Anlegget kalles også Rustan leir og ligger øst for innsjøen Store Sandungen i Vestmarka i Asker.

Området ble disponert av bataljonen fra 1957, byggingen av anlegget startet i 1958 og ble operativt i 1960. Nedleggelsen skjedde i 1990.

Forlegningen (A-området)  var plassert omtrent én kilometer nordvest for utskytningsområdet (B-området) , som lå ved det tidligere gårdsbruket Øvre Rustan. Både våningshuset og låven til gårdsbruket var en del av missilanlegget. De fleste bygningstypene er fortsatt intakte, blant annet de tre utskytningsseksjonene, selv om alt av det tekniske utstyret er fjernet. 

Radarområdet (C-området) var plassert ved Hagahogget  på Bergsåsen i Asker, omtrent 450 meter over havet. Noen av installasjonene i C-området finnes fortsatt, blant annet en radom fra 1970 med interiør (denne er nå fjernet) og en bunker med ABC-sluse. Senere har Telenor benyttet området til antenner.  

Bygningene i B- og C-området ble fredet ved forskrift 6. mai 2004.  

Det mer enn 100 mål store forlegningsområdet ble etter nedleggelsen og fram til 2004 disponert av Stor-Oslo Heimevernsdistrikt (HV-02). I 2007 ble utskytningsområdet solgt til Løvenskiold Skog. Forlegningsdelen ble solgt allerede i 1998.

Eksterne lenker
 
 Asker NIKE-batteri Forsvarsbygg

Luftforsvaret
Norske nedlagte militæravdelinger
Etableringer i 1958
Opphør i 1990
Kulturminner i Asker
Byggverk i Asker
Luftvern i Norge
Artilleribatterier i Norge
Lysfluks

I fotometri er lysfluks målet på den oppfattede kraften til lys. Den skiller seg fra strålingsfluks, målet for den totale effekten av elektromagnetisk stråling (inkludert infrarødt, ultrafiolett og synlig lys), ved at lysstrømmen justeres for å gjenspeile den varierende følsomheten til det menneskelige øye for forskjellige bølgelengder av lys.

Lysfluks måles i SI-enheten lumen (lm).

Se også
 Luminans
 Lysstyrke

Kilder 

Lysteknikk
Fysiske størrelser
Fotometri
Belysningsstyrke

Belysningsstyrke er en fotometrisk størrelse som angir hvor mye lysfluks som treffer et areal. Symbol: E. SI-enheten for belysningsstyrke (illuminans) er lux (lx), som tilsvarer lumen per kvadratmeter (lm/m²).

Hvis en gitt lysfluks treffer et område, har belysningsstyrken en verdi. Hvis arealet er større, men fremdeles treffes av den samme lysfluksen, er belysningsstyrken mindre. Det siste inntreffer f.eks. med en større flate som plasseres lenger unna lyskilden.
Eksempel på lysstyrker:
Ute en solrik sommerdag Ca. 100 000 lux
Sommerdag med skyer Ca. 20 000 lux
Ute en solrik vinterdag Ca. 10 000 lux
Overskyet vinterdag Ca. 3 000 lux
God arbeidsbelysning 1 000 lux
God veibelysning 40 lux
Natt med fullmåne 0,25 lux
Stjernehimmel 0,01 lux

Referanser

Se også 
 Irradians

Belysning
Fysiske størrelser
Fotometri